{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Višegodišnjeg programa službene državne kartografije za razdoblje 2025. - 2034."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MILJENKO LAPAINE","VIŠEGODIŠNJI PROGRAM,\n1. UVOD","1. Predlažem da se tekst lektorira. Npr. umjesto „s obzirom da“ trebalo bi „s obzirom na to da“, umjesto „LiDAR snimanje“ trebalo bi „snimanje LiDAR-om“, umjesto „baza STOKIS“ trebalo bi „baza STOKIS-a“, trebalo bi ujednačiti pisanje LiDAR i LIDAR, umjesto „snimiti će“ trebalo bi „snimit će“. Nije dobro reći „Održavanje i nadogradnja STOKIS sustava“ jer je STOKIS sustav. Trebalo bi pisati „Održavanje i nodogradnja STOKIS-a.“","Prihvaćen","Tekst Višegodišnjeg programa službene državne kartografije za razdoblje 2025. – 2034. usklađen je sa primjedbom."]
[2,"MILJENKO LAPAINE","1. UVOD,\n2. POLAZIŠTA","Budući da je riječ o mjerilima od 1:25000 do 1:250000, ne vidim kako će dobiveni rezultati i proizvodi utjecati na „podrška izvršenju Višegodišnjeg programa katastarskih izmjera građevinskih područja za razdoblje 2021-2030., osiguravanjem cjelovitosti proizvoda i podataka te kontrole kvalitete“","Nije prihvaćen","Višegodišnji program službene državne kartografije za razdoblje 2025. – 2034. je usko vezan uz obavljanje poslova katastra nekretnina i izvršenje Višegodišnjeg programa katastarskih izmjera građevinskih područja za razdoblje 2021-2030. s obzirom da se osigurava održavanje CROPOS sustava čiji je pouzdan rad neophodan za dovršenje tog programa."]
[3,"MILJENKO LAPAINE","1. UVOD,\n2. POLAZIŠTA","U sastavu Povjerenstva su predstavnici DGU-a i raznih ministarstava. Bilo bi korisno da u sastavu toga Povjerenstva bude stručnjak za kartografiju.","Nije prihvaćen","Uloga Povjerenstva tijekom realizacije projekta nije stručne naravi, nego ostvarenje suradnje zainteresiranih državnih tijela i ministarstava, osiguravanje financijskih sredstava te nadzor realizacije Programa i korištenja financijskih sredstava."]
[4,"MILJENKO LAPAINE","1. UVOD,\n4. CILJEVI PROGRAMA","Bilo bi dobro zamijeniti redoslijed potprograma B) i C). Ovako izgleda kao da se najprije izrađuju službene državne karte, a nakon toga ažuriraju, obrađuju i unose podatci u STOKIS.","Nije prihvaćen","Redoslijed aktivnosti potprograma napisane su kao logičke cjeline. Redoslijed izvršavanja istih nije povezan s numeriranjem."]
[5,"MILJENKO LAPAINE","5. PROVEDBA PROGRAMA,\n5.3. ROKOVI IZVRŠENJA PROGRAMA","Nije jasno na koji način „Održavanje i nadogradnja CROPOS-a“ utječe na osnovni cilj Programa, a to je „ažuriranje, obrada i unos podataka Službenog topografsko-kartografskog informacijskog sustava (STOKIS), ažuriranje topografskih karata mjerila 1:25 000, izrada i ažuriranje topografskih karata mjerila 1:50 000, 1:100 000, 1:250 000 za cijelo područje Republike Hrvatske te izrada i objava mrežnih servisa putem kojih će podaci biti dostupni korisnicima.“ U ovom višegodišnjem programu riječ je o topografskim kartama, a za održavanje i nadogradnju CROPOS-a predviđeno je 4.490.000,00 €, što je priličan dio ukupnog iznosa planiranog za cijeli program.","Nije prihvaćen","Višegodišnji program službene državne kartografije za razdoblje 2025. – 2034. je usko vezan uz obavljanje svih poslova državne izmjere, pa tako i poslove kontrole kvalitete te obavljanje  \naerofotogrametrijskog i zračnog LIDAR snimanja.\n\nNaime, sukladno Zakonu o izmjenama i dopuni Zakona o državnoj izmjeri i katastru nekretnina (NN 39/2022), koji je stupio na snagu 7. travnja 2022. godine, ukinuti su stvarni troškovi korištenja usluga CROPOS sustava u realnom vremenu Diferencijalni servis pozicioniranja (DPS) i Visokoprecizni servis pozicioniranja (VPPS), a koje se koriste za prethodno navedene poslove, \n\nS obzirom na godišnje troškove održavanja CROPOS sustava neophodno je osigurati financijska sredstva za pozudani rad sustava tijekom realizacije ovoga Programa, kao i Višegodišnjeg programa katastarskih izmjera građevinskih područja za razdoblje 2021-2030."]
[6,"ANTONIJA KOLARIĆ","1. UVOD,\nZA RAZDOBLJE 2025.  – 2034.","Zanima me koji je razlog smanjenja satnice engleskog jezika strukovnim školama. Ovim  Nacrtom prijedloga učenike strukovnih škola stavljate u nezavidan položaj u odnosu na gimnazije.  Umjesto konkretne  reforme obrazovanja, po uzoru na ostale EU članice koje pripremaju djecu za trenutno tržište rada, vi sustavno uništavati ovo malo preostalog kadra u obrazovnom sustavu i time štetite djeci.","Primljeno na znanje","Sadržaj komentara ne odnosi se na poslove iz nadležnosti Državne geodetske uprave."]
[7,"MILJENKO LAPAINE","1. UVOD,\n- PROMEMORIJA -","Umjesto „grafičkih prikaza“ bolje bi bilo „karata“.","Prihvaćen","Tekst Višegodišnjeg programa službene državne kartografije za razdoblje 2025. – 2034. usklađen je sa primjedbom."]